Príloha č. 8
k zákonu č. .../2017 Z. z.

Rozsah údajov uvádzaných vo výpise osobných dávok pracovníka

Výpis osobných dávok pracovníka (ďalej len „výpis“) obsahuje
a)	číslo výpisu,
b)	názov a adresu organizácie, ktorá výpis vydala,
c)	dátum vydania výpisu,
d)	meno a priezvisko pracovníka, akademický titul, dátum a miesto narodenia, miesto trvalého pobytu, pohlavie, číslo občianskeho preukazu alebo cestovného pasu,
e)	názov, sídlo a identifikačné číslo zamestnávateľa pracovníka, 
f)	výsledky ročných hodnôt monitorovania osobných dávok pracovníka a to 
1.	hodnotu efektívnej dávky z vonkajšieho ožiarenia,
2.	hodnotu úväzku efektívnej dávky z vnútorného ožiarenia,
3.	hodnotu ekvivalentnej dávky v očnej šošovke,
4.	hodnotu ekvivalentnej dávky v koži,
5.	hodnotu ekvivalentnej dávky na končatiny 
za posledných päť po sebe nasledujúcich kalendárnych rokov,
g)	meno, priezvisko a podpis pracovníka, ktorý výpis vystavil,
h)	pečiatka organizácie, ktorá výpis vystavila.